Размер на всички бъдещи премии, произтичащи от съществуващи полици, с изключение на просрочените премии, за целия портфейл от общозастрахователни задължения, използвани за изчисляване на резервите за претенции, от година 1 до година 30 и от година 31 нататък.
 C0080/R0010—R0310
 Най-добра прогнозна оценка на резервите за претенции (брутна) — Входящи парични потоци — Други входящи парични потоци
 Размер на възстановяванията от спасявания на имущество и суброгации (невключваща възвращаемост от инвестиции), използвани за изчисляване на резервите за претенции, за целия портфейл от общозастрахователни задължения и във връзка с всички съществуващи договори, от година 1 до година 30 и от година 31 нататък.
 C0090/R0010—R0310
 Общо възстановими от презастраховане (след корекция)
 Размер на недисконтираните парични потоци, очаквани за всяка година от година 1 до година 30 и от година 31 нататък.
 Бъдещите недисконтирани парични потоци от възстановявания от презастраховане и ССЦАПЗР/презастраховане с ограничено поемане на риск, включително прехвърлено презастраховане в рамките на групата, включително бъдещи презастрахователни премии. Сумата се отчита без корекция за риска от неизпълнение от страна на контрагента.
 S.19.01 — Общозастрахователни претенции
 Общи коментари:
 Настоящият раздел се отнася за ежегодното подаване на информация на равнище отделно предприятие.
 Триъгълниците за развитие на претенции показват оценката на застрахователя на стойността на претенциите (изплатени претенции и резерви за претенции съгласно принципите за оценяване от Директива „Платежоспособност II“) и начина, по който тази оценка се развива с течение на времето.
 Изискват се три набора от триъгълници — по отношение на изплатените претенции, най-добрата прогнозна оценка на резервите за претенции и обявените, но неуредени претенции.
 Настоящият образец се подава за всеки вид дейност според определението в приложение I към Делегиран регламент (ЕС) 2015/35, при отчитане на следните спецификации:
 i.
 отчитане по вид дейност: изисква се да се отчитат видове дейност 1—12 (както е посочено в S.17.01) както за пряката дейност, така и за приетото пропорционално презастраховане (отчитат се заедно), и видове дейност 25—28 за приетото непропорционално презастраховане;
 ii.
 Ако съвкупната брутна най-добра прогнозна оценка за една общозастрахователна дейност представлява повече от 3 % от съвкупната брутна най-добра прогнозна оценка на прогнозните претенции, информацията се отчита със следната разбивка по валути в допълнение към общата стойност за всички видове дейност:
 а)
 суми в отчетната валута;
 б)
 суми във всяка валута, която представлява повече от 25 % от брутната най-добра прогнозна оценка на прогнозните претенции в оригиналната валута по този вид общозастрахователна дейност; или
 в)
 суми във всяка валута, която представлява по-малко от 25 % от брутната най-добра прогнозна оценка на прогнозните претенции в оригиналната валута по този вид общозастрахователна дейност, но повече от 5 % от съвкупната брутна най-добра прогнозна оценка на прогнозните претенции в оригиналната валута.
 iii.
 Ако най-добрата брутна прогнозна оценка по един вид общозастрахователна дейност представлява по-малко от 3 % от общата брутна най-добра прогнозна оценка на всички резерви за претенции, не се изисква разбивка по валути, а се отчита само общата стойност за този вид дейност.
 iv.
 Информацията по валути се отчита във валутата, в която са изготвени договорите, освен когато е предвидено друго.
 Предприятията са задължени да отчитат данни на база година на